Indkøbsgruppen+-+for+nye


 * TILBAGE TIL INDKØBSGRUPPENS WIKI **

**Bliv indkøber**

Medlemmer af KBHFF er velkomne til at deltage i den ugentlige indkøbstjans. Først skal du dog i lære. For at komme det, skal du blot skrive dig på indkøbernes vagtplan som lærling i kolonnen for lærlinge. Og i kolonnen ved siden af skal du så skrive dine kontaktoplysninger (email og gerne telefon). Så bliver du kontaktet af den indkøber, som du skal stå i lære hos. Der aftaler I tid og sted at mødes og for at lave indkøbene. Hvis du har nogle spørgsmål før du har lyst til at skrive dig på vagtplanen kan du skrive en mail til indkoeb@kbhff.dk.

Typisk er indkøbere engageret lidt mere end 3 timer per måned, men så er du til gengæld i højere grad med til at lægge strategien for indkøbene.

=Om opgaverne=

Som medlem af indkøbsgruppen har du kontakt til vores avlere og sammensætter ugens pose, så den rummer årstidens udvalg af økologisk og biodynamisk grønt og så den lever op til KBHFFs overordnede principper.

Du videreformidler posens indhold på hjemmesiden og på de pakkesedler, butiksvagterne bruger om onsdagen. Derudover er du med til at finde frem til nye avlere, der kan levere til fødevarefællesskabet.

Du skal regne med at have to indkøbsvagter cirka hver anden måned. Desuden holder vi den sidste mandag i hver måned et indkøbsgruppemøde, som er berammet til at vare to timer. En gang om året – i oktober eller november – afholder vi et ”avlermøde”, hvor vi sammen med avlerne lægger planen for næste sæson og evaluerer året, der gik. =Indkøbsgruppemøder=

Indkøbsgruppen holder som udgangspunkt møde sidste mandag i måneden, sædvanligvis fra kl.18 - 21. Man er altid velkommen til at dukke op til et møde og se nærmere hvad det drejer sig om. Skriv dig bare på deltagerlisten og duk op, eller send evt. en mail til mødets vært om dine intentioner eller med spørgsmål. Hver anden måned/mandag holder vi gruppemøde kl.17 på Kph Projekt og efterfølgende koordineringsmøde kl.19 - 21